# เทศบาลตำบลจันดี
จันดี เป็นตำบลและเทศบาลตำบลที่เป็นศูนย์กลางทางเศรษฐกิจที่สำคัญของอำเภอฉวาง ในจังหวัดนครศรีธรรมราช แบ่งเขตการปกครองออกเป็น 5 หมู่บ้าน 12 ชุมชน

 ประวัติ 
แรกเริ่มพื้นที่บริเวณบ้านคลองจันดีหมู่ที่ 9 ตำบลฉวาง อยู่ในเขตขององค์การบริหารส่วนตำบลฉวาง อำเภอฉวาง จังหวัดนครศรีธรรมราช  ซึ่งตั้งตามประกาศกระทรวงลงวันที่ 12 กุมภาพันธ์ พ.ศ. 2501 โดยให้มีผลตั้งแต่วันที่ 1 มีนาคม ปีเดียวกันประกาศกระทรวงมหาดไทย เรื่อง การจัดตั้งองค์การบริหารส่วนตำบล [จำนวน ๕๙ แห่ง] ซึ่งองค์การบริหารส่วนตำบลฉวาง จะครอบคลุมหมู่บ้านของตำบลฉวาง เฉพาะส่วนที่อยู่นอกสุขาภิบาลฉวาง

ในอีก 5 ปีต่อมา กระทรวงมหาดไทยได้พิจารณาเห็นว่า ท้องถิ่นบางส่วนของหมู่ที่ 9 บ้านคลองจันดี ตำบลฉวาง ซึ่งอยู่ในเขตขององค์การบริหารส่วนตำบลฉวาง อำเภอฉวาง จังหวัดนครศรีธรรมราช สามารถยกฐานะเป็นสุขาภิบาลได้ จึงให้ยุบองค์การบริหารส่วนตำบลฉวาง อำเภอฉวาง จังหวัดนครศรีธรรมราช และยกฐานะท้องถิ่นบางส่วนของหมู่ที่ 9 บ้านคลองจันดี ตำบลฉวาง เป็น "สุขาภิบาลจันดี"ประกาศกระทรวงมหาดไทย เรื่อง จัดตั้งสุขาภิบาลจันดี อำเภอฉวาง จังหวัดนครศรีธรรมราช อำเภอฉวาง จังหวัดนครศรีธรรมราช" ตามประกาศกระทรวงลงวันที่ 1 กุมภาพันธ์ พ.ศ. 2506 โดยให้มีผลตั้งแต่วันที่ 19 กุมภาพันธ์ ปีเดียวกัน

ต่อมากระทรวงมหาดไทยได้ประกาศตั้งตำบลในอำเภอฉวาง โดยการนำพื้นที่หมู่ 4 บ้านท่าสะท้อน ของตำบลสวนขัน พื้นที่หมู่ 9 บ้านคลองจันดี ของตำบลฉวาง พื้นที่หมู่ 3 บ้านจันดี หมู่ 4 บ้านตลาดจันดี ของตำบลไสหร้า รวมตั้งเป็น "ตำบลจันดี"ประกาศกระทรวงมหาดไทย เรื่อง ตั้งและกำหนดเขตตำบลในท้องที่อำเภอฉวาง จังหวัดนครศรีธรรมราช  ตามประกาศกระทรวงลงวันที่ 5 พฤศจิกายน พ.ศ. 2533 โดยให้มีผลตั้งแต่วันที่ 4 ธันวาคม ปีเดียวกัน ซึ่งเป็นตำบลสุดท้ายของอำเภอฉวาง ทำให้พื้นที่สุขาภิบาลจันดี โอนมาอยู่ในเขตของตำบลจันดี

ต่อมาในปี พ.ศ. 2542 ได้มีพระราชบัญญัติเปลี่ยนแปลงฐานะสุขาภิบาลทั่วประเทศเป็นเทศบาลตำบล พระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. ๒๕๔๒ ตามประกาศในราชกิจจานุเบกษา เล่ม 116 ตอนที่ 9 ลงวันที่ 24 กุมภาพันธ์ 2542 มีผลใช้บังคับ เมื่อวันที่ 25 พฤษภาคม 2542 สุขาภิบาลคลองจันดี จึงเปลี่ยนแปลงฐานะเป็นเทศบาลตำบลจันดี นับตั้งแต่นั้นเป็นต้นมา ซึ่งตามหลักการและเหตุผลการประกาศใช้พระราชบัญญัติฉบับนี้ ก็เพื่อให้สอดคล้องกับบทบัญญัติของรัฐธรรมนูญแห่งราชอาณาจักรไทย พ.ศ. 2540 และเป็นการกระจายอำนาจให้แก่องค์กรปกครองส่วนท้องถิ่น

และในปี พ.ศ. 2548 ได้มีการยุบรวมองค์การบริหารส่วนตำบลจันดี อำเภอฉวาง จังหวัดนครศรีธรรมราช เข้ากับเทศบาลตำบลจันดี อำเภอฉวาง จังหวัดนครศรีธรรมราช ประกาศกระทรวงมหาดไทย เรื่อง การยุบรวมองค์การบริหารส่วนตำบลจันดีกับเทศบาลตำบลจันดี ตามเจตนารมณ์ของประชาชนในเขตตำบลนั้น ตามประกาศกระทรวงลงวันที่ 24 มิถุนายน พ.ศ. 2548 โดยให้มีผลตั้งแต่วันที่ 25 มิถุนายน ปีเดียวกัน

 อาณาเขต 
 ทิศเหนือ ติดต่อกับ ตำบลไสหร้าและตำบลละอาย อำเภอฉวาง
 ทิศใต้ ติดต่อกับ ตำบลหลักช้าง อำเภอช้างกลาง
 ทิศตะวันออก ติดต่อกับ ตำบลสวนขันและตำบลช้างกลาง อำเภอช้างกลาง
 ทิศตะวันตก ติดต่อกับ ตำบลฉวางและตำบลไสหร้า อำเภอฉวาง

 ประชากร 
ในเขตเทศบาลตำบลจันดี ปี พ.ศ. 2562 มีจำนวนประชากรรวมทั้งสิ้น 7,404 คน แบ่งเป็นชาย 3,520 คน หญิง 3,884 คน และมีจำนวนบ้านเรือนทั้งสิ้น 3,943 หลังคาเรือนประชากรแยกตามส่วนหมู่บ้าน ท้องถิ่นเทศบาลตำบลจันดี พ.ศ. 2562 (ตำบลจันดีทั้งตำบล)
ชุมชนหมู่ที่ชายหญิงประชากรครัวเรือน(คน)(คน)(คน) พ.ศ. 2561(หลัง)ท่าสะท้อน1391397788311ปากมิน28329691,801816จันดี38018911,692933ตลาดจันดี41,0891,2192,3081,580เกาะค่างขาว5407408815303รวม3,5203,8847,4043,943

 ชุมชน 
เทศบาลตำบลจันดีแบ่งเขตการปกครองประกอบด้วย 12 ชุมชน ดังนี้
 ชุมชนหลังสถานี
 ชุมชนบ้านเกาะค่างขาว
 ชุมชนจันดีเมืองใหม่
 ชุมชนคลองสำโรง
 ชุมชนประปาเก่า
 ชุมชนช่องป่า 
 ชุมชนฟาร์มไก่
 ชุมชนบ้านสวนจีน
 ชุมชนบ้านท่าสะท้อน
 ชุมชนปากมิน
 ชุมชนบ้านนายาว
 ชุมชนเมือง

 สถานที่ท่องเที่ยว 
 วัดธาตุน้อย (จันดีเก่า)
 ตลาดพอเพียง (ตลาดยามบ่าย)
 ตลาดเช้าริมรถไฟ หน้าสถานีรถไฟคลองจันดี
 น้ำตกท่าแพ
 จุดชมวิวเขาเหมน